和陶淵明飲酒二十首  其二○
作者：方回
朝代：宋

paragraphs: 天命孰爲之，萬有凝精真。
變氣間龐雜，未嘗泯其淳。
風雨驟冥晦，暘烏出還新。
聖孔昔云沒，楊墨仍儀秦。
復生一辯孟，掃之如游塵。
諸老自有宗，鑽研患不勤。
彼以頓自詫，所見特未親。
月晦有死魄，潦涸無迷津。
天定盍少俟，屨□□於巾。
不飲但多憂，無乃真癡人。